Anexa 2 la  HCL NR.307/29.07.2010
DECLARAŢIE DE ANGAJAMENT

Subsemnatul GHEORGHE CIUHANDU  în calitate de PRIMAR al MUNICIPIULUI TIMIŞOARA, solicitant de finanţare pentru realizarea proiectului „Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi creşterea eficienţei în alimentarea cu căldură urbană”,, pentru care am depus prezenta Cerere de Finanţare, cunoscând că falsul în declaraţii este pedepsit de legea penală, declar următoarele:

1. MUNICIPIUL TIMIŞOARA va asigura valoarea aferentă cofinanţării, cheltuielilor eligibile  şi costurile neeligibile aferente proiectului, in valoare de 20.800.606 EURO, valoare totală în preţuri curente, reprezentând: 5 % costuri eligibile în valoare de 2.713.122 EURO, diferenţa de finanţat din buget local  în valoare de 4.084.271 EURO şi taxa pe valoarea adăugată în valoare de 14.003.213 EURO;

2. MUNICIPIUL TIMIŞOARA îşi asuma responsabilitatea asigurării fondurilor necesare finanţării integrale a proiectului; 

3. MUNICIPIUL TIMIŞOARA va menţine proprietatea infrastructurii construite/ modernizate/ reabilitate şi natura activităţii pentru care s-a acordat finanţare, pe o perioadă de cel puţin 5 ani după finalizare / dare în exploatare şi va asigura exploatarea şi întreţinerea în această perioadă;

4. Sunt conştient că MUNICIPIUL TIMIŞOARA este singurul responsabil din punct de vedere legal şi financiar faţă de Autoritatea de Management pentru Programul Operaţional Sectorial de Mediu pentru implementarea proiectului.

Declar că sunt pe deplin autorizat să semnez această declaraţie în numele MUNICIPIULUI TIMIŞOARA.
Declar, de asemenea, că afirmaţiile din această declaraţie sunt adevărate şi că informaţiile incluse în aceasta sunt corecte.

Ştampila:

Semnătura:

Data:
